CELEX: 52012DP0213
Language: sk
Date: 2012-05-22 00:00:00
Title: Zmena a doplnenie Rokovacieho poriadku Európskeho parlamentu v súvislosti s vykonávaním európskej iniciatívy občanov Rozhodnutie Európskeho parlamentu z  22. mája 2012 o zmene a doplnení Rokovacieho poriadku Európskeho parlamentu v súvislosti s vykonávaním európskej iniciatívy občanov (2011/2302(REG))

13.9.2013   
            
            
               SK
            
            
               Úradný vestník Európskej únie
            
            
               CE 264/98
            
         Utorok 22. mája 2012Zmena a doplnenie Rokovacieho poriadku Európskeho parlamentu v súvislosti s vykonávaním európskej iniciatívy občanov
   P7_TA(2012)0213
   Rozhodnutie Európskeho parlamentu z 22. mája 2012 o zmene a doplnení Rokovacieho poriadku Európskeho parlamentu v súvislosti s vykonávaním európskej iniciatívy občanov (2011/2302(REG))
   2013/C 264 E/18
   
      Európsky parlament,
   
               —
            
            
               so zreteľom na návrhy na zmenu svojho rokovacieho poriadku (B7-0539/2011 a B7-0732/2011),
            
         
               —
            
            
               so zreteľom na články 211 a 212 rokovacieho poriadku,
            
         
               —
            
            
               so zreteľom na správu Výboru pre ústavné veci (A7-0148/2012),
            
         
               1.
            
            
               sa rozhodol zmeniť svoj rokovací poriadok v zmysle nižšie uvedených zmien;
            
         
               2.
            
            
               upozorňuje, že tieto zmeny nadobúdajú účinnosť v prvý deň nasledujúcej schôdze Európskeho parlamentu;
            
         
               3.
            
            
               vyzýva svojho predsedu na prijatie nevyhnutných opatrení s cieľom zabezpečiť, aby sa zriadilo jednotné kontaktné miesto v Európskom parlamente, na ktoré sa občania, zastupujúce združenia a občianska spoločnosť môžu obrátiť vo veciach týkajúcich sa európskych iniciatív občanov;
            
         
               4.
            
            
               vyzýva Komisiu, aby listom adresovaným predsedovi Európskeho parlamentu potvrdila svoj úmysel byť zastúpená na každom verejnom vypočutí o iniciatívach európskych občanov, a to v zásade prostredníctvom člena Komisie zodpovedného za príslušnú oblasť alebo, ak tento člen Komisie nie je k dispozícii, v prípade možnosti prostredníctvom iného člena Komisie alebo generálneho riaditeľa zodpovedného za príslušnú oblasť;
            
         
               5.
            
            
               vyzýva Predsedníctvo a generálneho tajomníka, aby prijali vhodné opatrenia s cieľom zabezpečiť čo najväčšiu viditeľnosť verejných vypočutí európskych iniciatív občanov, a to zabezpečením vhodného vybavenia vrátane využitia najlepších dostupných informačných a komunikačných technológií;
            
         
               6.
            
            
               domnieva sa, že by sa mala podporovať prítomnosť poslancov na vypočutiach, ktoré sa týkajú európskych iniciatív občanov;
            
         
               7.
            
            
               poveruje svojho predsedu, aby postúpil toto rozhodnutie pre informáciu Rade a Komisii.
            
         
               PLATNÝ TEXT
            
            
               POZMEŇUJÚCI A DOPLŇUJÚCI NÁVRH
            
         
               
                  Pozmeňujúce a doplňujúce návrhy 5 a 4
               
            
         
               
                  Rokovací poriadok Európskeho parlamentu
               
               
                  Článok 197 a (nový)
               
            
         
                
            
            
               
                  Článok 197a
               
               
                  Verejné vypočutia o iniciatívach občanov
               
            
         
                
            
            
               
                  
                     1.
                     
                     Po tom, ako Komisia uverejní iniciatívu občanov v príslušnom registri podľa článku 10 ods. 1 písm. a) nariadenia (EÚ) č. 211/2011 (1), predseda Európskeho parlamentu na návrh predsedu Konferencie predsedov výborov:
                  
               
               
                           
                              
                                 a)
                              
                           
                        
                        
                           
                              
                                 poverí legislatívny výbor zodpovedný za danú problematiku v súlade s prílohou VII zorganizovaním verejného vypočutia stanoveného v článku 11 nariadenia (EÚ) č. 211/2011. Výbor pre petície sa automaticky pridruží k legislatívnemu výboru podľa článku 50 rokovacieho poriadku;
                           
                        
                     
                           
                              
                                 b)
                              
                           
                        
                        
                           
                              
                                 ak majú dve alebo viaceré iniciatívy občanov uverejnených v príslušnom registri podľa článku 10 ods. 1 písm. a) nariadenia (EÚ) č. 211/2011 podobný predmet, po porade s organizátormi môže rozhodnúť o tom, že sa zorganizuje spoločné verejné vypočutie, na ktorom sa v rovnakej miere prerokujú všetky príslušné iniciatívy občanov.
                              
                           
                        
                     
         
                
            
            
               
                  
                     2.
                     
                     Gestorský výbor:
                  
               
               
                           
                              
                                 a)
                              
                           
                        
                        
                           
                              
                                 preskúma, či Komisia prijala organizátorov na primeranej úrovni v súlade s článkom 10 ods. 1 písm. b) nariadenia (EÚ) č. 211/2011;
                           
                        
                     
                           
                              
                                 b)
                              
                           
                        
                        
                           
                              
                                 v prípade potreby za pomoci Konferencie predsedov výborov zabezpečí, aby sa Komisia riadne podieľala na organizácii verejného vypočutia a bola na ňom zastúpená na primeranej úrovni.
                              
                           
                        
                     
         
                
            
            
               
                  
                     3.
                     
                     Predseda gestorského výboru zvolá verejné vypočutie vo vhodnom termíne do troch mesiacov od predloženia iniciatívy Komisii podľa článku 9 nariadenia (EÚ) č. 211/2011.
                  
               
            
         
                
            
            
               
                  
                     4.
                     
                     Verejné vypočutie v Parlamente organizuje gestorský výbor, v prípade potreby spoločne s inými inštitúciami a orgánmi Únie, ktoré sa ho chcú zúčastniť. Môže prizvať ďalšie zainteresované strany.
                  
               
               
                  
                     Gestorský výbor pozve reprezentatívnu skupinu organizátorov vrátane aspoň jednej z kontaktných osôb, ktoré sú uvedené v článku 3 ods. 2 druhom pododseku nariadenia (EÚ) č. 211/2011, aby iniciatívu na vypočutí prezentovali.
                  
               
            
         
                
            
            
               
                  
                     5.
                     
                     Predsedníctvo v súlade s dojednaniami dohodnutými s Komisiou prijme pravidlá týkajúce sa náhrady vzniknutých nákladov.
                  
               
            
         
                
            
            
               
                  
                     6.
                     
                     Predseda Parlamentu a predseda Konferencie predsedov výborov môžu delegovať svoje právomoci podľa tohto článku rokovacieho poriadku na podpredsedu Parlamentu či predsedu iného výboru.
                  
               
            
         
                
            
            
               
                  
                     7.
                     
                     Ak sú splnené podmienky stanovené v článku 50 alebo 51 rokovacieho poriadku, tieto ustanovenia sa primerane vzťahujú aj na ďalšie výbory. Uplatňuje sa aj článok 188 rokovacieho poriadku.
                  
               
               
                  
                     Na verejné vypočutia o iniciatívach občanov sa nevzťahuje článok 23 ods. 9 rokovacieho poriadku.
                  
               
            
         
               
                  Pozmeňujúci a doplňujúci návrh 2
               
            
         
               
                  Rokovací poriadok Európskeho parlamentu
               
               
                  Článok 203a
               
            
         
               Keď je Parlament informovaný o tom, že Komisia bola vyzvaná, aby predložila návrh právneho aktu podľa článku 11 ods. 4 Zmluvy o EÚ, Výbor 
                     pre petície
                   overí, či to ovplyvní jeho činnosť, a v prípade potreby o tom informuje tých predkladateľov petícií, ktorí predložili petície týkajúce sa súvisiacich záležitostí.
            
            
               Keď je Parlament informovaný o tom, že Komisia bola vyzvaná, aby predložila návrh právneho aktu podľa článku 11 ods. 4 Zmluvy o EÚ 
                     a v súlade s nariadením (EÚ) č. 211/2011
                  , výbor 
                     zodpovedný za otázky petícií
                   overí, či to ovplyvní jeho činnosť, a v prípade potreby o tom informuje tých predkladateľov petícií, ktorí predložili petície týkajúce sa súvisiacich záležitostí.
            
         
                
            
            
               
                  
                     Návrhy iniciatív občanov zaregistrované v súlade s článkom 4 nariadenia (EÚ) č. 211/2011, ktoré sa však nemôžu predložiť Komisii v súlade s článkom 9 uvedeného nariadenia, pretože sa nedodržali všetky stanovené príslušné postupy a podmienky, môže preskúmať výbor zodpovedný za otázky petícií, ak sa domnieva, že preskúmanie je vhodné. Články 201, 202 a 203 rokovacieho poriadku sa použijú primerane.
                  
               
            
         
      (1)  
         Nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (Ú. v. EÚ L 65, 11.3.2011, s. 1).